# 2020 m. spalio mėn. Lietuvoje bulvių ir daržovių šviežiam vartojimui buvo supirkta daugiau, tačiau perdirbimui – mažiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. spalio mėn., palyginti su 2019 m. atitinkamu laikotarpiu, supirkta 13,99 proc. daugiau, t. y. 5 425,854 t. Perdirbti skirtų bulvių supirkta 30,59 proc. mažiau – 552,601 t.

**Daržovių,** skirtų vartoti šviežias, 2020 m. spalio mėn., palyginti su 2019 m. spalio mėn., supirkta 8,46 proc. daugiau, t. y. 6 013,091 t. **Česnakų** supirkimas padidėjo 2,47 karto (iki 18,018 t), **kininių kopūstų** **–** 2,18 karto (iki 75,886 t), **baltagūžių kopūstų** – 66,80 proc. (iki 1 866,001 t), **raudongūžių kopūstų** – 54,16 proc. (iki 43,810 t), **porų** – 22,35 proc. (iki 51,772 t), **burokėlių** – 4,69 proc. (iki 318,705 t), **morkų** – 4,64 proc. (iki 1 192,178 t). Tačiau **agurkų** buvo supirkta 32,52 proc. mažiau (465,134 t), **pomidorų** – 15,69 proc. mažiau (569,061 t), **svogūnų –** 12,31 proc. mažiau (1 026,690 t), **lapkotinių salierų** – 11,42 proc. mažiau (34,974 t).

Nagrinėjamu laikotarpiu kai kurių **žalumyninių daržovių** supirkimas sumažėjo: **špinatų** – 38,61 proc. (iki 4,841 t), **lapinių petražolių** – 30,51 proc. (iki 3,367 t), **krapų** – 28,54 proc. (iki 3,783 t), **svogūnų laiškų** – 18,50 proc. (iki 13,260 t). Tik **salotų** supirkimas beveik nepakito (+0,14 proc.) ir sudarė 49,706 t.

**Pievagrybių**, skirtų vartoti šviežius, 2020 m. spalio mėn., palyginti su 2019 m. atitinkamu laikotarpiu, supirkta 27,14 proc. daugiau (183,049 t).

**Obuolių** šiemet buvo supirkta 33,68 proc. mažiau (350,634 t), o **braškių –** 58,77 proc. daugiau(20,567 t).

Perdirbimo įmonėse 2020 m. spalio mėn., palyginti su 2019 m. spalio mėn., **daržovių** supirkimas sumažėjo 11,95 proc. (iki 2 031,763 t). **Kitų daržovių (salotų, salierų ir kt.)** supirkimas sumažėjo 5,42 karto (iki 12,902 t), **burokėlių** – 13,87 proc. (iki 1 729,317 t). Tačiau **svogūn**ų buvo supirkta 73,80 proc. daugiau (126,528 t), **baltagūžių kopūstų** – 10,95 proc. daugiau (54,684 t), **morkų –** 0,44 proc. daugiau (108,332 t).

**Obuolių**, skirtų perdirbti, šiemet buvo supirkta 2 kartus daugiau (14 559,224 t), nes šiemet obuolių derlius nenukentėjo nuo šalnų ir yra geras. Todėl toks didelis supirkimas perdirbimui ir mažesnis šviežiam vartojimui, nes čia dalis paklausos dar patenkinama savo soduose užaugintu derliumi.

Šaltinis: ŽŪIKVC (LŽŪMPRIS)